વડોદરાના છાણી વિસ્તારમાં રહેતા અને નિવૃત પોલીસ ઈન્સ્પેક્ટર એમ.ડી. પુવાર, તેમની પત્ની ભાવનાબેન અને તેમની પૌત્રી આર્યા એમ ત્રણેય ગુરૂવારે બપોરે વડોદરાથી તેમના વતન જઈ રહ્યા હતા ત્યારે આણંદ પાસેના વાસદ-સારસા રોડ પર આણંદથી વ્હેરાખાડી તરફ આવી રહેલી બીજી એક કાર ઓવરટેક કરવા જતા બંને કાર ધડાકાભેર અથડાઈ હતી. ઘટનામાં એમ. ડી અને તેમની પત્નીનું મોત થયું હતું. પૌત્રી આર્યાને ગંભીર ઈજા પહોંચી હતી. તો બીજા કારમાં સવાર પાંચ યુવકોમાં બે યુવકો ઉજ્જવલ પરસોત્તમ વાઘેલા, મિહીર શેરસિંહ વાઘેલાનું ઘટનાસ્થળે મોત નીપજ્યું હતું. જ્યારે અન્ય ફિરોઝભાઈ ઈદ્રીશભાઈ વ્હોરાનું હોસ્પિટલમાં સારવાર દરમિયાન મોત નીપજ્યું હતું.